HS:n lauantaivieras liikenne- ja viestintäministeri Anne Berner (kesk) valmistelee Suomea pikkuhiljaa junaliikenteen kilpailuttamiseen. ”Pohdintoja VR:n yksityistämiseksi ei ole”, hän sanoo.

Liikenne- ja viestintäministeri Anne Berner (kesk) aikoo vetäytyä politiikasta kahden vuoden kuluttua. ”Olen lähtenyt siitä liikkeelle, että olen yhden kauden näissä hommissa. Ajatus ei ole muuttunut.”­

Alkuvuoden kohahdus ja voimakkaat reaktiot liikenneverkkojen yhtiöittämiseen ovat selvästi opettaneet Anne Berneriä (kesk). Politiikassa sanat ovat tekoja, ja liikenne- ja viestintäministeri asettelee nyt tekonsa harkiten.

Tammikuussa julkistettu esitys liikenneverkkoyhtiöstä sai osakseen kauhistelun ja koomikkojen vitsailua. Pian esitys vedettiin pois. Helmikuusta lähtien Berner on ratkonut liikenteen tulevaisuuden ongelmia työryhmässä yhdessä kaikkien eduskuntapuolueiden kanssa.